Robert De Niro recibió o Premio Oscar a o Millor Actor en 1980 por o suyo papel en a cinta Raging Bull, dirichita por Martin Scorsese. En 1974 recibió l'Oscar a o Millor Actor Segundario por The Godfather Part II, de Francis Ford Coppola. Antiparte, fue nominato en 1976 a l'Oscar a o Millor Actor por a suya interpretación en a cinta Taxi Driver, dirichita por Martin Scorsese; tamién en 1978 por o suyo papel en The Deer Hunter, de Michael Cimino; en 1990 por o suyo papel en Awakenings, una cinta dirichita por Penny Marshall; y en 1991 por a suya interpretación en Cape Fear, obra de Martin Scorsese.